齐与北魏的战争
參考資料

台灣三軍大學. . 中國北京: 軍事譯文出版社. : 241-276.
↑  《魏書·食貨志》：自太祖定中原，世祖平方難，收獲珍寶，府藏盈積。
↑  《魏書·食貨志》：高宗時，牧守之官，頗為貨利。太安初，遣使者二十餘輩循行天下，觀風俗，視民所疾苦。詔使者察諸州郡墾殖田畝、飲食衣服、閭里虛實、盜賊劫掠、貧富強劣而罰之，自此牧守頗改前弊，民以安業。
↑  《魏書·高宗紀》：冬十有二月戊申，詔曰：「朕承洪業，統御群有，思恢政化，以濟兆民。故薄賦斂以實其財，輕徭役以紓其力，欲令百姓修業，人不匱乏。而六鎮、雲中、高平、二雍、秦州，遍遇災旱，年穀不收。其遣開倉廩以賑之。有流徙者，諭還桑梓。欲市糴他界，為關傍郡，通其交易之路。若典司之官，分職不均，使上恩不達於下，下民不贍於時，加以重罪，無有攸縱。」
↑  《資治通鑑·卷133》泰始七年：時淮、泗用兵，府藏空竭，內外百官，並斷俸祿。而奢費過度，每所造器用，必為正御、副御、次副各三十枚。嬖倖用事，貨賂公行。
↑  《南齊書·劉善明傳》載劉善明任淮南宣城二郡太守後上言：其五，以為「宜除宋氏大明泰始以來諸苛政細制，以崇簡易」。其六，以為「凡諸土木之費，且可權停」。其七，以為「帝子王姬，宜崇儉約」。
↑  《資治通鑑·卷135》：己未，或走馬過汝陰王之門，衛士恐。有為亂者奔入殺王，而以疾聞，上不罪而賞之。辛酉，殺宋宗室陰安公燮等，無少長皆死。
↑  《南齊書·高帝紀下》：斷四方上慶禮。己亥，詔曰：「自廬井毀制，農桑易業，鹽鐵妨民，貨鬻傷治，歷代成俗，流蠹歲滋。援拯遺弊，革末反本，使公不專利，氓無失業。二宮諸王，悉不得營立屯邸，封略山湖。太官池籞，宮停稅入，優量省置。」……後宮器物欄檻以銅為飾者，皆改用鐵，內殿施黃紗帳，宮人著紫皮履，華蓋除金花爪，用鐵廻釘。每曰：「使我治天下十年，當使黃金與土同價。」欲以身率天下，移變風俗。
↑  《南齊書·虞玩之傳》：上患民閒欺巧，及即位，敕玩之與驍騎將軍傅堅意檢定簿籍。
↑  《魏書·劉昶傳》：至於陳奏本國事故，語及征役，則能斂容涕泗，悲動左右。……及蕭道成殺劉準，時遣諸將南伐，詔昶曰：「卿識機體運，先覺而來。卿宗廟不復血食，朕聞斯問，矜忿兼懷。今遣大將軍率南州甲卒，以伐逆豎，克蕩兇醜，翦除民害。氛穢既清，即胙卿江南之土，以興蕃業。」乃以本將軍與諸將同行。
↑  《南齊書·垣崇祖傳》：太祖踐阼，謂崇祖曰：「我新有天下，夷虜不識運命，必當動其蟻眾，以送劉昶為辭。賊之所衝，必在壽春。能制此寇，非卿莫可。」徙為使持節、監豫司二州諸軍事、豫州刺史，將軍如故。封望蔡縣侯，七百戶。
↑  《南齊書·卷59·芮芮虜傳》：昇明二年，太祖輔政，遣驍騎將軍王洪範使芮芮，剋期共伐魏虜。建元元年八月，芮芮主發三十萬騎南侵，去平城七百里，魏虜拒守不敢戰，芮芮主於燕然山下縱獵而歸。上初踐阼，不遑出師
↑  《資治通鑑·卷135》：上之輔宋也，遣驍騎將軍王洪範使柔然，約與共攻魏。洪範自蜀出吐谷渾歷西域乃得達。至是，柔然十餘萬騎寇魏，至塞上而還。
↑  《南齊書·蕭嶷傳》
↑  《魏書·高祖記》：十一月癸丑，進假梁郡公元嘉爵為假王，督二將出淮陰；隴西公元琛三將出廣陵；河東公薛虎子三將出壽春。
↑  《魏書·卷101》：延興中，大陽蠻酋桓誕擁沔水以北，滍、葉以南八萬餘落，遣使內屬……太和四年，王師南伐，誕請為前驅，乃授使持節，南征西道大都督，討義陽，不果而還。
↑  《資治通鑑·卷135》：義陽民謝天蓋自稱司州刺史，欲以州附魏，魏樂陵鎮將韋珍引兵渡淮應接。豫章王嶷遣中兵參軍蕭惠朗將二千人助司州刺史蕭景先討天蓋，韋珍略七千餘戶而去。
↑  《南齊書·王敬則傳》：二年，進號安北將軍。虜寇淮泗，敬則恐，委鎮還都，百姓皆敬散奔走。
↑  《資治通鑑·卷135》：魏隴西公琛等攻拔馬頭戍，殺太守劉從。乙卯，內外纂嚴，發兵拒魏，徵南郡王長懋為中軍將軍，鎮石頭。
↑  《資治通鑑·卷135》：魏將薛道標引兵向壽陽，上使齊郡太守劉懷慰作冠軍將軍薛淵書以招道標；魏人聞之，召道標還，使梁郡王嘉代之。
↑  《南齊書·垣崇祖傳》：建元二年，虜遣偽梁王郁豆眷及劉昶，馬步號二十萬，寇壽春。崇祖召文武議曰：「賊眾我寡，當用奇以制之。當脩外城以待敵，城既廣闊、非水不固，今欲堰肥水卻淹為三面之險，諸君意如何？」眾曰：「昔佛狸侵境，宋南平王士卒完盛，以郭大難守，退保內城。今日之事，十倍於前。古來相承，不築肥堰，皆以地形不便，積水無用故也。若必行之，恐非事宜。」崇祖曰：「卿見其一，不識其二。若捨外城，賊必據之，外脩樓櫓，內築長圍，四周無礙，表裏受敵，此坐自為擒。守郭築堰，是吾不諫之策也。」乃於城西北立堰塞肥水，堰北起小城，周為深塹，使數千人守之。崇祖謂長史封延伯曰：「虜貪而少慮，必悉力攻小城，圖破此堰。見塹狹城小，謂一往可剋，當以蟻附攻之。放水一激，急踰三峽，事窮奔透，自然沈溺。此豈非小勞而大利邪？」虜眾由西道集堰南，分軍東路肉薄攻小城。崇祖著白紗帽，肩轝上城，手自轉式。至日晡時，決小史埭。水勢奔下，虜攻城之眾，漂墜塹中，人馬溺死數千人，眾皆退走。
↑  《資治通鑑·卷135》：羣蠻依阻山谷，連帶荊、湘、雍、郢、司五州之境，聞魏師入寇，乃盡發民丁，南襄城蠻秦遠乘虛寇潼陽，殺縣令。司州蠻引魏兵寇平昌，平昌戍主苟元賓擊破之。北上黃蠻文勉德寇汶陽，汶陽太守戴元賓棄城奔江陵；豫章王嶷遣中兵參軍劉伾緒將千人討之，至當陽，勉德請降，秦遠遁去。……謝天蓋部曲殺天蓋以降。
↑  《魏書·高祖紀上》：三月丙午，詔車騎大將軍馮熙督眾迎還假梁郡王嘉等諸軍。
↑  《資治通鑑·卷135》：角成戍主舉城降魏；秋八月丁酉，魏遣徐州刺史梁郡王嘉迎之。又遣平南將軍郎大檀等三將出朐城，將軍白吐頭等二將出海西，將軍元泰等二將出連口，將軍封延等三將出角城，鎭南將軍賀羅出下蔡，
↑  《魏書·高祖紀上》：九月，蕭道成汝南太守常元真、龍驤將軍胡青苟率戶內屬。
↑  《南齊書·李安民傳》：其年，虜又南侵，詔安民持節履行緣难清泗諸戍屯軍。虜攻朐山、連口、角城，安民頓泗口，分軍應赴。
↑  《南齊書·劉懷珍傳》：其冬，虜寇朐山，授使持節、安北將軍，本官如故，領兵救援。未至，事寧，解安北、持節。
↑  《魏書·高祖紀上》：冬十月丁未，詔昌黎王馮熙為西道都督，與征南將軍桓誕出義陽；鎮南將軍賀羅，自下蔡東出鍾離。
↑  《資治通鑑·卷135》載「淮北四州民不樂屬魏，常思歸江南，上多遣間諜誘之。於是徐州民桓標之、兗州民徐猛子等所在蠭起為寇盗，聚眾保五固，推司馬朗之為主。魏遣淮陽王尉元、平南將軍薛虎子等討之。」《魏書·高祖紀上》在同年則記為「蘭陵民桓富殺其縣令，與昌慮桓和北連太山盜張和顏等，聚黨保五固，推司馬朗之為主。詔淮陽王尉元等討之。」司馬光在《資治通鑑考異》中認為此桓富即桓標之。現據《通鑑》。
↑  《南齊書·李安民傳》：三年，引水步軍入清，於淮陽與虜戰，破之。虜退，安民知有伏兵，乃遣族弟馬軍主長文二百騎為前驅，自與軍副周盤龍、崔文仲繫其後，分軍隱林。至長文至宿豫，虜見眾少，數千騎遮之﹕長文且退且戰，引賊向大軍，安民率盤龍等趨兵至，合戰於孫溪渚戰父彎側，虜軍大敗，赴清水死不可勝數。
↑  《南齊書·桓康傳》：三年春，於淮陽與虜戰，大破之，進兵攻陷虜樊諧城。
↑  《南齊書·蕭景先傳》：虜尋遣偽南部尚書頞跋屯汝南；洛州刺史昌黎王馮莎屯清丘。景先嚴備待敵。豫章王又遣寧朔將軍王僧炳、前軍將軍王應之、龍驤將軍莊明三千人屯義陽關外；為聲援。虜退，進號輔國將軍。
↑  《南齊書·李安民傳》：淮北四州聞太祖受命，咸欲南歸。至是徐州人桓摽之、兗州人徐猛子等，合義眾數萬，柴險求援。太祖詔曰：「青徐泗州，義舉雲集。安民可長轡遐馭，指授群帥。」安民赴救留遲，虜急兵攻，摽之等皆沒，上甚責之。
↑  《南齊書·周山圖傳》：是時淮北四州起義，上使山圖自淮入海，倍道應赴。……會義眾已為虜所沒，山圖拔三百家還淮陰。
↑  《南齊書·桓康傳》：敕康迎淮北義民，不剋。
↑  《魏書·卷86》：道成遣後軍參軍車僧朗朝貢。先是，劉準遣使殷靈誕、茍昭先，未反而道成僭立。及僧朗至，朝廷處之靈誕之下，僧朗與靈誕競前後，降人解奉君遂於朝會刃僧朗。詔加殯斂，送喪令還。
↑  《南齊書·武帝紀》：三月癸丑，詔曰：「宋德將季，風軌陵遲，列宰庶邦，彌失其序，遷謝遄速，公私凋弊。泰運初基，草昧惟始，思述先範，永隆治根，蒞民之職，一以小滿為限。其有聲績剋舉，厚加甄異；理務無庸，隨時代黜。」
↑  《資治通鑑·卷135》：上以羣蠻數為叛亂，分荊、益置巴州以鎭之。壬申，以三巴校尉明慧昭為巴州刺史，領巴東太守
↑  《南齊書·州郡志下》：建元二年，分荊州巴東、建平，益州巴郡為州，立刺史，而領巴東太守，又割涪陵郡屬。永明元年省，各還本屬焉。
↑  《魏書·高祖紀上》：六月丁卯，詔曰：「置官班祿，行之尚矣。《周禮》有食祿之典，二漢著受俸之秩。逮於魏晉，莫不聿稽往憲，以經綸治道。自中原喪亂，茲制中絕，先朝因循，未遑厘改。朕永鑒四方，求民之瘼，夙興昧旦，至於憂勤。故憲章舊典，始班俸祿。罷諸商人，以簡民事。戶增調三匹、穀二斛九斗，以為官司之祿。均預調為二匹之賦，即兼商用。雖有一時之煩，終克永逸之益。祿行之後，贓滿一匹者死。變法改度，宜為更始，其大赦天下，與之惟新。」
↑  《魏書·食貨志》
↑  康, 樂. . 中華民國台北: 稻禾出版社. : 141-154. ISBN 957-8571-19-4.
↑  《資治通鑑·卷138》：初，上於石頭造露車三千乘，欲步道取彭城，魏人知之。
↑  《資治通鑑·卷138》：融見上有北伐之志，數上書獎勸，因大習騎射。
↑  《魏書·卷十九中·任城王澄傳》：後高祖外示南討，意在謀遷，齋於明堂左個，詔太常卿王諶，親令龜卜，易筮南伐之事，其兆遇革。……乃獨謂澄曰：「今日之行，誠知不易。但國家興自北土，徙居平城，雖富有四海，文軌未一，此間用武之地，非可文治，移風易俗，信為甚難。崤函帝宅，河洛王里，因茲大舉，光宅中原，任城意以為何如？」澄曰：「伊洛中區，均天下所據，陛下制御華夏，輯平九服，蒼生聞此，應當大慶。」高祖曰：「北人戀本，忽聞將移，不能不驚擾也。」澄曰：「此既非常之事，當非常人所知，唯須決之聖懷，此輩亦何能為也。」
↑  《資治通鑑·卷138》：劉昶數泣訴於魏主，乞處邊戍，招集遺民，以雪私恥。魏主大會公卿於經武殿，以議南伐，於淮、泗間大積馬芻。上聞之，以右衞將軍崔慧景爲豫州刺史以備之。
↑  《魏書·高祖紀下》：庚午，幸洛陽，周巡故宮基趾。帝顧謂侍臣曰：「晉德不修，早傾宗祀，荒毀至此，用傷朕懷。」遂詠黍離之詩，為之流涕。壬申，觀洛橋，幸太學，觀石經。乙亥，鄧至王像舒彭遣子舊詣闕朝貢，並奉表，求以位授舊，詔許之。丙子，詔六軍發軫。丁丑，戎服執鞭，御馬而出，羣臣稽顙於馬前，請停南伐，帝乃止。仍定遷都之計。
↑  《資治通鑑·卷138》：丁丑，帝戎服，執鞭乘馬而出。羣臣稽顙於馬前。帝曰︰「廟算已定，大軍將進，諸公更欲何雲？」尚書李沖等曰︰「今者之舉，天下所不願，唯陛下欲之；臣不知陛下獨行，竟何之也！臣等有其意而無其辭，敢以死請！」帝大怒曰︰「吾方經營天下，期於混臺，而卿等儒生，屢疑大計，斧鉞有常，卿勿復言！」策馬將出。於是安定王休等並慇勤泣諫。帝及諭羣臣曰︰「今者興發不小，動而無成，何以示後！朕世居幽朔，欲南遷中土；苟不南伐，當遷都於此，王公以爲何如？欲遷者左，不欲者右。」南安王楨進曰︰「『成大功者不謀於衆。』今陛下苟輟南伐之謀，遷都洛邑此臣等之願，蒼生之幸也。」羣臣皆呼萬歲。時舊人雖不願內徙，而憚於南伐，無敢言者；遂定遷都之計。
↑  《魏書·王肅傳》：高祖幸鄴，聞肅至，虛襟待之，引見問故。肅辭義敏切，辯而有禮，高祖甚哀惻之。遂語及為國之道，肅陳說治亂，音韻雅暢，深會帝旨。高祖嗟納之，促席移景，不覺坐之疲淹也。因言蕭氏危滅之兆，可乘之機，勸高祖大舉。於是圖南之規轉銳，器重禮遇日有加焉，親貴舊臣莫能間也。
↑  《資治通鑑·卷139》：魏主敕後軍將軍宇文福行牧地。福表石濟以西，河內以東，距河凡十里。魏主自代徙雜畜置其地，使福掌之；畜無耗失，以為司衞監。初，世祖平統萬及秦涼，以河西水草豐美，用為牧地，畜甚蕃息，馬至二百餘萬匹，橐駝半之，牛羊無數。及高祖置牧場於河陽，常畜戎馬十萬匹，每歲自河西徙牧并州，稍復南徙，欲其漸習水土，不至死傷，而河西之牧愈更蕃滋。
↑  《南史·卷45》：隆昌元年，出敬則為會稽太守，加都督。海陵王立，進位太尉。明帝即位，為大司馬……（陳顯達）豫廢鬱林之勳，延興元年，為司空，進爵為公。明帝即位，進太尉，封鄱陽郡公，加兵二百人，給油絡車。
↑  《南齊書·崔慧景傳》：鬱林即位，進號征虜將軍。慧景以少主新立，密興虜交通，朝廷疑懼。高宗輔政，遣梁王至壽春安慰之，慧景遣密啟送誠勸進。
↑  《資治通鑑·卷139》：魏主以上廢海陵王自立，謀大舉入寇。會邊將言雍州刺史下邳曹虎遣使請降於魏，十一月，辛丑朔，魏遣行征南將軍薛真度督四將向襄陽，大將軍劉昶、平南將軍王肅向義陽，徐州刺史拓跋衍向鍾離，平南將軍廣平劉藻向南鄭。……以尚書僕射盧淵為安南將軍，督襄陽前鋒諸軍。……魏主欲自將入寇。癸卯，中外戒嚴……辛亥，發洛陽，以北海王詳為尚書僕射，統留臺事；李沖兼僕射，同守洛陽。給事黃門侍郎崔休為左丞，趙郡王幹都督中外諸軍事，始平王勰將宗子軍宿衞左右。戊辰，魏主至懸瓠。己巳，諸壽陽、鍾離、馬頭之師所掠男女皆放還南。曹虎果不降。
↑  《資治通鑑·卷139》：魏主命盧淵攻南陽，淵以軍中乏糧，請先攻赭陽以取葉倉，魏主許之。乃興征南大將軍城陽王鸞、安南將軍李佐、荊州刺史韋珍共攻赭陽。……北襄城太守成公期閉城拒守。薛真度軍於沙堨，南陽太守房伯玉、新野太守劉思忌拒之。
↑  《南齊書·明帝紀》：索虜寇司豫徐梁四州。壬申遣鎮南將軍王廣之督司州征討，右衞將軍蕭坦之督徐州征討，尚書右僕射沈文季督豫州征討。
↑  《南齊書·陳顯達傳》：建武二年，虜攻徐司，詔顯達出頓，往來新亭白下，以為聲勢。
↑  《資治通鑑·卷140》：劉昶、王肅攻義陽，司州刺史蕭誕拒之。肅屢破誕兵，招降萬餘人。……劉昶、王肅衆號二十萬，塹柵三重，幷力攻義陽，城中負楯而立。王廣之引兵救義陽，去城百餘里，畏魏強，不敢進。城中益急，黃門侍郎蕭衍請先進，廣之分麾下精兵配之。衍間道夜發，與太子右率蕭誄等徑上賢首山，去魏軍數里。魏人出不意，未測多少，不敢逼。黎明，城中望見援軍至，蕭誕遣長史王伯瑜出攻魏柵，因風縱火，衍等衆軍自外擊之，魏不能支，解圍去。己未，誕等追擊，破之。
↑  《資治通鑑·卷140》：先是，上以義陽危急，詔都督青、冀二州諸軍事張沖出軍攻魏以分其兵勢。沖遣軍主桑係祖攻魏建陵、驛馬、厚丘三城，又遣軍主杜僧護攻魏虎阬、馮時、卽丘三城，皆拔之。青、冀二州刺史王洪範遣軍主崔延襲魏紀城，據之。
↑  《資治通鑑·卷140》：（正月）乙未，拓跋衍攻鍾離，徐州刺史蕭惠休乘城拒守，間出襲擊魏兵，破之。
↑  《魏書·高祖紀下》：己亥，車駕濟淮。二月甲辰，幸八公山。路中雨甚，詔去蓋；見軍士病者，親隱恤之。戊申，車駕巡淮而東，民皆安堵，租運屬路。壬子，高麗國遣使朝獻。丙辰，車駕至鍾離。
↑  《資治通鑑·卷140》：上遣左衞將軍崔慧景、寧朔將軍裴叔業救鍾離。……。丁卯，魏主遣使臨江，數上罪惡。魏久攻鍾離不克，士卒多死。三月，戊寅，魏主如邵陽，築城於洲上，柵斷水路，夾築二城。蕭坦之遣軍主裴叔業攻二城，拔之。……崔慧景以魏人城邵陽，患之。張欣泰曰：「彼有去志，所以築城者，外自誇大，懼我躡其後耳。今若說之以兩願罷兵，彼無不聽矣。」慧景從之，使欣泰詣城下語魏人，魏主乃還。濟淮，餘五將未濟，齊人據渚邀斷津路。魏主募能破中渚兵者以為直閣將軍，軍主代人奚康生應募，縛筏積柴，因風縱火，燒齊船艦，依煙直進，飛刀亂斫，中渚兵遂潰。魏主假康生直閣將軍。 魏主使前將軍楊播將步卒三千、騎五百為殿。時春水方長，齊兵大至，戰艦塞川。播結陳於南岸以御之，諸軍盡濟。齊兵四集圍播，播為圓陣以御之，身自搏戰，所殺甚眾。相拒再宿，軍中食盡，圍兵愈急。魏主在北岸望之，以水盛不能救，既而水稍減，播引精騎三百歷齊艦大呼曰：「我今欲渡，能戰者來！」遂擁眾而濟。播，椿之兄也。 魏軍既退，邵陽洲上餘兵萬人，求輸馬五百匹，假道以歸。崔慧景欲斷路攻之，張欣泰曰：「歸師勿遏，古人畏之，兵在死地，不可輕也。今勝之不足為武，不勝徒喪前功；不如許之。」慧景從之。
↑  《資治通鑑·卷140》：魏城陽王鸞等攻赭陽，諸將不相統壹，圍守百餘日，諸將欲案甲不戰以疲之。李佐獨晝夜攻擊，士卒死者甚眾，帝遣太子右衛率垣歷生救之。諸將以眾寡不敵，欲退，佐獨帥騎二千逆戰而敗。盧淵等引去，歷生追擊，大破之。歷生，榮祖之從弟也。南陽太守房伯玉等又敗薛真度於沙堨。
↑  《資治通鑑·卷140》：魏主之在鐘離也，仇池鎮都大將、梁州刺史拓跋英請以州兵會劉藻擊漢中，魏主許之。梁州刺史蕭懿遣部將尹紹祖、梁季群等將兵二萬，據險，立五柵以拒之。英曰：「彼帥賤，莫相統壹。我選精卒並攻一營，彼必不相救；若克一營，四營皆走矣。」乃引兵急攻一營，拔之，四營俱潰，生擒梁季群，斬三千餘級，俘七百餘人，乘勝長驅，進逼南鄭。懿又遣其將姜修擊英，英掩擊，盡獲之。將還，懿別軍繼至；將士皆已疲，不意其至，大懼，欲走。英故緩轡徐行，神色自若，登高望敵，東西指麾，狀若處分，然後整列而前。懿軍疑有伏兵，遷延引退，英追擊，破之，遂圍南鄭。禁將士毋得侵暴，遠近悅附，爭供租運。 懿嬰城自守，軍主范絜先將三千餘人在外，還救南鄭。英掩擊，盡獲之。圍城數十日，城中恟懼。錄事參軍新野庾域封題空倉數十，指示將士曰：「此中粟皆滿，足支二年，但努力堅守！」眾心乃安。會魏主召英還，英使老弱先行，自將精兵為後拒，遣使與懿告別。懿以為詐，英去一日，猶不開門；二月，乃遣將追之。英與士卒下馬交戰，懿兵不敢逼，行四日四夜，懿兵乃返。英入斜谷，會天大雨，士卒截竹貯米，執炬火於馬上炊之。先是，懿遣人誘說仇池諸氐，使起兵斷英運道及歸路。英勒兵奮擊，且戰且前，矢中英頰，卒全軍還仇池，討叛氐，平之。
↑  《資治通鑑·卷140》:戊辰，魏主如碻磝，命謁者僕射成淹具舟楫，欲自泗入河，泝流還洛，淹諫，以爲︰「河流悍猛，非萬乘所宜乘。」帝曰︰「我以平城無漕運之路，故京邑民貧。今遷都洛陽，欲通四方之運，而民猶憚河流之險；故朕有此行，所以開百姓之心也。」
↑  《魏書·劉昶傳》：而天性褊躁，喜怒不恆，每至威忿，楚朴特苦，引待南士，禮多不足，緣此人懷畏避。
↑  《資治通鑑·卷140》：上躬親細務，綱目亦密；於是郡縣及六署、九府常行職事，莫不啓聞，取決詔敕。文武勳舊，皆不歸選部，親戚憑藉，互相通進，人君之務過繁密。
↑  《南齊書·蕭諶傳》：高宗初許事克用諶為揚州，及有此授，諶恚曰：「見炊飯熟，推以與人。」王晏聞之曰：「誰復為蕭諶作甌箸者。」諶恃勳重，干豫朝政，諸有選用，輒命議尚書使為申論。上新即位，遣左右要人於外聽察，具知諶言，深相疑阻。……上欲殺諶，以誕在邊鎮拒虜，故未及行。虜退六旬，諶誅，遣黃門郎梁王為司州別駕，使誅誕，束身受戮，家口繫尚方。
↑  《南齊書·明帝紀》：（建元三年）六月壬戌，誅領軍將軍蕭諶、西陽王子明、南海王子罕、邵陵王子貞。
↑  《魏書·高祖紀下》：丙辰，詔遷洛之民，死葬河南，不得還北。於是代人南遷者，悉為河南洛陽人。
↑  《魏書·官氏志》
↑  《魏書·高祖紀下》：癸未，車駕至自南伐，告於太廟。甲申，減閑官祿以裨軍國之用
↑  《魏書·高祖紀下》：八月乙巳，詔選天下武勇之士十五萬人為羽林、虎賁，以充宿衞。
↑  《魏書·高祖紀下》：詔徐兗光南青荊洛六州纂嚴戎備，應須赴集。
↑  《資治通鋻·卷141》：魏以氐帥楊靈珍爲南梁州刺史。靈珍舉州來降，送其母及子於南鄭以爲質，遣其弟婆羅阿卜珍將步騎萬餘襲魏武興王楊集始，殺其二弟集同、集衆；集始窘急，請降。九月，丁酉，魏主以河南尹李崇爲都督隴右諸軍事，將兵數萬討之。
↑  《魏書·李崇傳》：崇槎山分進，出其不意，表裏以襲。羣氐皆棄靈珍散歸，靈珍眾減太半。崇進據赤土，靈珍又遣從弟建率五千人屯龍門，躬率精勇一萬據鷲硤。龍門之北數十里中伐樹塞路，鷲硤之口積大木，聚礌石，臨崖下之，以拒官軍。崇乃命統軍慕容拒率眾五千，從他路夜襲龍門，破之。崇乃自攻靈珍，靈珍連戰敗走，俘其妻子。崇多設疑兵，襲克武興。蕭鸞梁州刺史陰廣宗遣參軍鄭猷、王思考率眾援靈珍。崇大破之，並斬婆羅首，殺千餘人，俘獲猷等，靈珍走奔漢中。